SA jonges laat sweet Tokio-span | Netwerk24
20 Junie 2021 21:00
Nic Spooner het een van die doele in die SA Olimpiese manspan se oorwinning met 4-3 oor die nasionale o.21-span geslaan. Foto: Getty Images
Mustapha Cassiem het met ses minute se speeltyd oor op sy eie tot in die doelsirkel gevorder en van teen die doodlyn af dit 4-3 vir die seniors gemaak. Hulle het sodoende skoonskip in die reeks gemaak.
'n Doel deur die o.21-kaptein, Guy Morgan, met 'n trekhou en 'n kanonskoot van Bradley Sherwood het dit in die laaste kwart 3-3 gemaak.
Dit was 1-1 ná die eerste kwart nadat Nic Spooner voor die doelhok afgerond het en Jacques van Tonder toe met 'n baie goeie trekhou weer die jonges laat gelyk trek het.
Die tweede kwart het geen doele opgelewer nie en dit was met rustyd steeds 1-1.
Nqobile Ntuli het dit in die eerste minuut van die tweede helfte 2-1 gemaak met 'n skuinspoging en dit was 3-1 vroeg in die laaste kwart, wat toe altesaam vier doele opgelewer het.
Die Olimpiese span het Saterdag se derde wedstryd met 7-3 gewen. Hy het 20 doele in die vier wedstryde aangeteken en agt afgestaan. – Sportredaksie